JUMAL KÕNELEB
Tere jälle! Täna jätkame oma võtmeseeriaga.
Jeesus räägib kolmest asjast Matteuse evangeeliumi 7:7 alates.
Kas loeksid selle meile, Joy?
"Paluge, ja teile antakse, otsige, ja te leiate,
koputage, ja teile avatakse.
Paluge, ja teile antakse, otsige, ja te leiate,
koputage, ja teile avatakse,
sest iga paluja saab ja otsija leiab
ja igale koputajale avatakse!"
See on nii julgustav! Jumal ütleb meile:
"Paluge ja te saate, otsige ja te leiate
koputage ja teile avatakse."
Oleme rääkinud palumisest. Kord korra järel Jeesus julgustab,
et me paluksime Temalt ka kõiki argipäevaseid asju.
Ta ütleb lausa: "Mida iganes minu nimel palute, seda ma teen!"
Jumal tahab meile anda ja julgustab meid Talt otse paluma.
Jeesus kasutab sõnu: "Iga paluja saab,
mida iganes te palute, mida tahes" - selliseid sõnu.
Ta tõstab meie usutaset.
Mulle ei piisanud sellest, et Jumal täidab vaid mu vajadused.
Ma tahtsin rohkem. Ma tahtsin Teda otsida.
Mitmed jutlustajad julgustasid,
et Jumalaga on võimalik kontakti saada.
Ma hakkasin seda otsima.
Otsimine tähendab enamat, kui lihtsalt palumine.
Me otsime midagi, et me selle leiaksime.
Me oleme Joyga leidnud enesele isikliku suhte Jeesusega.
Me elame Temaga koos siin ja praegu.
See on kõige tähtsam asi meie elus.
Jeesus julgustab paluma, otsima ja siis ka veel koputama.
Koputage ja teile avatakse. See on kolmas võti.
Mis asi see koputamine veel on?
Ava uks!
Ma koputan ja koputan! Mõnikord on selline olukord:
"Issand päästa mind!" Nagu uppuja võib kisendada.
"Anna mulle armu Jeesus! Ma hoian sust' kõvasti kinni.
Hoian hammaste ja küüntega ja ei lase Sinust lahti!"
Koputamine on teadlik tegevus.
See on enam kui otsimine ja Jumala palge ees olemine.
See on minemine ja tüütamine, kuigi tean, et olen tüütu.
"Halloo! Mul on tõesti asja ja tahan pääseda Su jutule kohe!"
Siin on otsimisel rohkem meiepoolset initsiatiivi
ja koputamist, kuni meile avatakse.
"Ma tahan teada, kuidas see asi käib!"
Ka seda oleme pidanud oma elus tegema.
Koputamine pole selleks, et Jumal lõpuks avaks meile.
Jeesus ütleb: "Koputage, ja teile avatakse!"
Ta julgustab meid tõesti Teda tõsiselt otsima.
Täna me uurime järeleandmatu püsivuse teemat.
Sihikindlust.
Tõde on see, et me elame imede keskel.
Me oleme saanud näha väga palju imesid.
Mitmed neist imedest poleks kunagi sündinud
ilma püsivuseta.
Ilma jäärapäisuse ja sihikindluseta. Järeleandmatuseta.
Soomlase jonnakuseta. - Või täieliku paanitsemiseta.
Ühes oma eluetapis ma andsin alla. - Sa ei jaksanud rohkem.
Mu sisse pugesid mõtted, et sellest ei tule midagi välja.
"Kõiks läheb kehvasti ja me ei saa hakkama.
Olukord ei muutu kunagi ja Issand ei vasta me palvetele.
See lihtsalt ei tule välja ja ma ei oska seda asja."
Ma haigestusin depressiooni.
Masendunult ei jaksanud ma isegi voodist välja tulla.
Mõtlesin, et oleks parem, kui mind ei oleks enam olemas.
Metsajooksu tehes mõtlesin,
et hüppaks mööduva rongi alla ja lihtsalt lõpetaks selle kõik.
Ma päris tõsiselt mõtlesin selliseid mõtteid.
Need mõtted muutusid kogu aeg üha tugevamaks.
Need hakkasid mind aina rohkem rõhuma.
Masendus on tõeliselt ohtlik asi. Depressioon on eluohtlik haigus.
See toidab iseennast.
Mul läks mitu aastat,
enne, kui pääsesin masenduse august välja.
Tänu Jumalale, et leidsin me raamaturiiulist
vanad kassetid Ulf Ekmani jutluste seeriaga,
mida ma polnud varem kuulanudki.
Hakkasin neid vana pleieriga kõrvaklappidega kuulama.
Ta rääkis usust ja sellest, mis usk õieti on.
Miks Piibel räägib nii palju usust?
Algul tundus, et ma ei jaksa seda üldse kuulata.
"See kõik on liiga raske. Hea, et jaksan voodistki tõusta."
Siiski jätkasin kuulamist ja hakkasin mõistma,
et allaandmise mõtted on ohtlikud
ja ma võin sellest välja tulla.
Issand ei ole mind sellesse jamasse tõuganud.
See pole tulnud Jumalalt, vaid hoopis kusagilt mujalt.
Tema tahab mind tegelikult aidata ja tõsta mind välja
ning Temal on päriselt plaan minu osas. Alati.
Tal on alati edasiviiv tee teada, Tal on alati midagi paremat varuks.
See ei ole alati nii lihtne. See ei toimu sõrmenipsu peale.
Jumala plaan ei tule mu ellu alati nii nagu mina mõtlen.
Piibel ütleb: "Paluge ja teile antakse" ja "mida iganes".
Meil võib tekkida kujutelm, et Issand on nagu kommiautomaat
ja ma saan, mida iganes tahan. See pole siiski nii!
Piibel ütleb, et me peame paluma Tema tahte kohaselt.
Ta tahab meile õpetada Tema tahte kohaseid asju.
Ometi on see tõde, et Ta tahab viia meid edasi.
Ta tahab meile parimat. See pole ainult alati nii lihtne.
Haigused ei kao alati hetkega. Minul vähemalt pole kadunud.
Majanduslik olukord ei parane alati esimese palve peale.
On tarvis midagi enamat.
Kui mõistan, et ma ei pea alla andma;
et võin rippuda Issanda küljes ja loota, et Ta viib mind edasi;
et Ta viib mind siit läbi, Ta viib mind edasi,
siis Ta tõesti viibki. Ta suudab mind edasi viia.
Aamen.
Ma lepin sellega, et mõnikord võtab see kõik aega.
Võtku pealegi aega, aga Issand saab nüüd juhtida.
See kogemus on pöördunud mulle kasuks,
sest mõistsin, et need mõtted on nooled, millega tulistatakse,
kui öeldakse, et: "Oled vilets. Sellest ei tule midagi. Oled halb".
Ma tunnen need nüüd ära ja oskan olla ettevaatlik.
Ma tekitasin omale päevakava.
Ma palvetan hommikuti,
kuni tunnen end turvaliselt ja ma ei muretse enam.
Loen Piiblit, kuni see aitab mind.
Kuulan jutlusi seni, kuni hakkan end paremini tundma.
Ka õhtul loen Piiblit seni, kuni päevamured taanduvad.
Käin koguduses, ülistan jne.
Selle järjepideva tegevuse mõjul ma jään püsima.
Masenduse ja lootusetuse nooled ei taba mind enam
või kui tabavad, siis saab need Issandaga välja tõmmata.
Tõde on see, et eraldumine, masendumine, pidev nutmine
ja enesehaletsemine ei aita inimest üldsegi.
See ei tõsta mind üles ega aita mitte mingilgi moel.
Mõnikord tuleb leinates nutta ja on hea nutta koos Issandaga,
aga see masenduses halisemine ei aita.
Ma ei tea sinu elu kohta,
aga meie elus on olnud kaks peamist valdkonda,
milles oleme pidanud koputama.
Pelgalt palumine ei ole aidanud,
lihtsalt Jumala ligiolus viibimine ei ole andnud vajalikku abi.
Üks on tervise valdkond ja teine on majandus valdkond.
Sul pole nendes asjades kindlasti mingeid probleeme.
Kui tõesti pole, siis täname Issandat selle eest!
Sa võid siis teisi aidata!
Üks pastor ütles, et kõigil meil on elus mõni valdkond,
milles me tahaksime näha muutusi, milles on raskusi või probleeme.
Mõni valdkond, millega pidevalt maadleme.
Siis me vajame sihikindlust.
Me ei vajanud niivõrd ühekordset palvevastust,
kuivõrd hoopis tarkust.
Majanduslikus mõttes sõltusime usust juba alguses.
Aga meil polnud asjad korras ja me ei teadnud, kuidas majandada
ja nii oligi meil rahakott nagu auke täis.
Jumal andis meile raha ja hoolitses meie eest,
aga me ei osanud majandada ja raha pudenes läbi sõrmede.
Arvete kuhjad olid ikka laual ja me saime vaid mõne neist makstud.
Paanikalaadne olukord jätkus.
Hakkasime siis otsima, kas selline ongi Jumala tahe?
Kas Jumal tahab,
et oleksime pidevalt mures oma arvete pärast?
Kas Jumal tahab, et elame kogu aeg viletsuses ja raskuses?
See viis koputamiseni.
"Issand, me tahame teada,
milline Su tahe tegelikult selles valdkonnas on?
Me ei anna enne alla, kui teame, milline Su tahe on!
Anna meile tarkust mõista, kuidas toimida!"
Piibel rõhutab tarkust. Selle kohta oli mul siin ka kirjakoht.
Õpetussõnad 8:11 "Sest tarkus on parem kui pärlid
ja ükski ihaldatav asi ei ole sellega võrdne."
Täna võin öelda, et tarkus,
mida Jumal on meile rahaasjades ja haiguste osas andnud,
on rahas mõõdetamatu.
Täna on meil rahu mõlemas valdkonnas.
See ei tähenda, et alati oleks kõik korras.
Meil on rahu, sest me teame, kuidas neid asju tuleb korraldada.
Me teame, kuidas need asjad vaimselt toimivad
ja me saame neis valdkondades kogu aeg võite.
"Tarkus on niisama hea kui pärisosa,
ja kasuks neile, kes päikest näevad.
Sest tarkuse varjus on nagu raha varjus;
aga teadmise kasu on see, et tarkus hoiab elus selle omaniku"
Siin rõhutatakse toredasti, et see on nagu oleks palju raha,
aga kui meil oleks ka miljoneid, aga me ei oskaks seda kasutada,
siis see ei hoia meid elus.
Tarkus on kasulikum, sest see hoiab meid elus.
Imeline kirjakoht, mis räägib järjekindlusest,
on Luuka evangeeliumis.
Siin Jeesus julgustab meid.
Luuka evangeelium 18:1 alates.
"Jeesus rääkis neile tähendamissõna selle kohta,
et nad peavad ikka palvetama ega tohi tüdida."
Väsimine tähendab siis ka allaandmist.
Mitte anda alla.
Ühes linnas oli kohtunik,
kes ei kartnud Jumalat ega häbenenud inimesi.
Samas linnas oli ka lesknaine,
kes käis aina tema juures ja rääkis:
Kaitse mu õigust mu vastase vastu!”
Ja tükk aega kohtunik ei tahtnud. Aga pärast ta mõtles endamisi:
Ehk ma küll ei karda Jumalat ega häbene inimesi,
ometigi, kuna see lesk mind tüütab, muretsen ma talle õiguse,
et ta oma lõputu käimisega mind ära ei piinaks.””
Sellist asja räägib Jeesus!
Jeesus räägib selles tähendamissõnas umbes nii,
et mõningatel juhtudel tasub olla lausa ebaviisakas.
Ebaviisakalt läheb naine muudkui tüütama ja häirima,
kuigi kohtunik on juba öelnud, et ta ei jõua asjaga tegeleda.
Meie peas on sellised mõtted: "Joy, sa ei tohi nii teha!
Sa ei tohi minna rahajutuga Jeesuse ette nagu eduteoloog!
Vaata ette! Ära seda teemat üldse puuduta!
Muudkui pea vastu ja kannata lihtsalt ära!
See jutt on liiast! Ole ettevaatlik!"
Aga mina jätkan ja koputan:
"Issand, Sa pead õpetama mind! Jeesuse nimel, õpeta mind!"
Peame vahel iseenese mõtetest läbi trügima.
"Issand, Sa oled tõotanud aidata ja ma vajan just nüüd abi!"
Jeesus ütlebki Luuka evangeeliumis 18:6
Te kuulete, mida see ülekohtune kohtunik ütleb!"
Jeesus rõhutab seda. Siin on hüüumärk lausa lõpus.
Te kuulete, mida see ülekohtune kohtunik ütleb!
Kas siis Jumal ei peaks muretsema õigust oma äravalituile."
Kui maa peal inimesed vastavad, kui neile peale käia,
siis "kas siis Jumal ei peaks muretsema õigust oma äravalituile,
kes tema poole kisendavad päevad ja ööd,
kas ta peaks viivitama neid aidates?"
Jeesus ei ütle, et Ta viivitab ja meie muudkui tagugu ukse pihta.
Ta ütleb: "Kui hakkad otsima, siis ma tulen sulle appi!"
"Ma ütlen teile, küll ta muretseb neile peatselt õiguse!"
See murrab jälle meie vaimulikke käsitlusi ja kogemusi selle kohta,
et peaksime kuidagimoodi virelema.
See räägib samast asjast, kui Jaakobus oma kirja 1. peatükis.
"Kui kellelgi teist jääb vajaka tarkust,
siis ta palugu Jumalalt, kes kõigile annab heldelt
ega tee etteheiteid, ja talle antakse."
See teeb kohe lausa tigedaks.
Mitte inimeste peale, vaid valede peale,
mis ka meid vahel kimbutavad.
Jumal on hea Jumal ja Ta tahab anda meile tarkust.
Asi pole selles, et peame karjuma, kuni Issand meelt muudab.
Asi pole selles.
Taevas on avatud. Kristus avas selle meie jaoks.
Pole mingeid takistusi enam.
Takistused on vaid minu peas.
Takistused on minu mõtetes
ja mul on raske mõista, et Ta on nii hea.
Seepärast vajan ma seda koputaminst.
Olen nagu
kullaotsija.
Kaevan ja otsin, kuigi tundub, et midagi pole võimalik leida.
Ma tean aga, et siin on kulda ja jätkan muudkui otsimist.
Ja see kuld on seal olnud kogu aeg.
Piiblis öeldakse, et Ta on juba kinkinud meile kõik,
mida me eluks ja jumalakartuseks vajame.
Ta on juba meile kinkinud kõik. Meie lihtsalt ei mõista seda alati.
Kui me ei anna alla, siis õpime Issandat rohkem tundma
ja saame Temaga lähedasemaks. Vastuvõtmine muutub lihtsamaks.
Valed taganevad
ja me suudame Teda paremini teenida ja kiiremini joosta.
Imed ja tunnustähed järgivad.
Just nii see on.
Majandusküsimustes hakkasime tõeliselt Issandat otsima.
Hakkasime otsima,
milline on tegelikult Tema tahe rahaasjus.
Tahtsime teada, mis Ta tahe on?
Tahtsime saada tarkust, et rahakott oleks aukudeta
ja majapidamine toimiks nii, et poleks pidevat muret arvetega.
Me saimegi tarkust.
Üks lihtne asi näiteks on kümnise maksmine Issandale.
Issand õpetas seda meile, kui tarkust palusime.
"Andke kõigepealt kümnis mulle. Andke uudsevili minule!"
Me hakkasimegi kümnist maksma ja majandusolukord paranes kohe.
Teine, mida Ta õpetas, oli see, et ei peaks olema kellelegi võlgu.
Muud, kui vaid armastust.
Otsustasime võlgadest vabaneda ja mitte enam laenu võtta.
Ja üks konkreetne asi veel,
mida Jumal Joyle läbi oma Sõna õpetas.
Kui me ei suuda oma võlgu tasuda, on meil muidugi kehv tunne.
Aga see määrib ka Jumala mainet, kui kristlased on kaelani võlgades;
kui me ei suuda järelmaksu maksta ja peame paluma maksupikendust.
See pole tore. Mulle see küll ei meeldi.
Jumal õpetas meid säästma
ja panema kõrvale arvete jaoks, mida tuleb igakuiselt maksta.
Üüri, veearve ja muu sellise jaoks.
Me tegime oma eelarve ja panime arvete raha eraldi.
Sellest rahast ei võetud muu jaoks.
Isegi, kui sõime hernesuppi ja ajasime odavamalt läbi,
ei puutunud me siiski arvete raha.
Seda ei kasutatud toidu ega kütuse peale.
Need rahad olid arvete jaoks.
Sellest alates polnud meil enam arvete maksmisega probleeme.
Milline lihtne, aga imeline tarkus.
Õpetussõnad 4 on väga hea! Loen salmist 18 alates:
"Aga õigete rada on otsekui valgusepaistus."
Hommikul päike tõuseb tasapisi. See tõuseb ja on paremini nähtav.
"...mis muutub üha selgemaks, kuni päev on saabunud."
"Aga õigete rada on otsekui valgusepaistus,
mis muutub üha selgemaks." See läheb siis muudkui edasi!
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need on eluks sellele, kes need leiab,
Jumala sõnad ja tarkus on elu neile, kes need leiavad!"
Halleluuja! - "...ja terviseks kogu ta ihule!"
Millised iganes on su elus probleemid või raskused,
tahan eriti rääkida seda sulle, keda mõni asi on kaua vaevanud -
olgu see tervise mure või majanduslik probleem,
probleem inimsuhetes või mistahes muu olukord.
Võibolla oled kaua palvetanud ja palunud Jumalal asjasse sekkuda.
Mõtled, et sellest ei tule midagi.
Et Jumal ei sekku sellesse.
Ma ei mängi mingit prohvetit aga võibolla on asi nii,
et Jumal tahab selles valdkonnas anda sulle just tarkust.
Tarkuse leidmine on väärtuslikum. Siis ei lahene üksnes see olukord,
vaid sa saad teada, kuidas tegutseda edaspidi.
See on tohutult väärtuslik asi.
Koputamine sel teemal, et Issand annaks tarkust,
avab ukse ja sa leiad midagi, millest sul polnud varem aimugi.
Üks asi, mis meid sageli edasi juhatab,
on "püha rahulolematus".
See on hea asi! - Räägi sellest ka!
Ma ei mäleta ta nime, aga üks pastor rääkis sellest.
Ta julgustas "püha rahulolematuse" teemal.
Mis paneb kristlasi tegema vahel lausa metsikuid asju?
Näiteks andma kogu oma elu Jumala kasutusse.
Ta uuris ja jõudis järeldusele, et see on "püha rahulolematus".
Ta tõi näiteks Ema Teresa.
Ema Teresa oli õpetaja, kes nägi Indias inimesi tänavail -
kerjuseid, tõbiseid ja surijaid.
Nõnda igapäevaselt tööl käies, sai tal korraga kõrini sellest.
"Ma ei talu seda rohkem! Ma ei või vaadata enam,
kuidas inimesed kannatavad siin ja surevad tänavail.
Ma pean midagi tegema!"
Sellest sündis tohutu teenimistöö.
Teine isik, kes meenub, on Curry Blake.
Pastor, kelle lapsel oli rusikasuurune kasvaja keele otsas.
Ta tütar ei suutnud süüa ja teda tuli toita.
Arstidelt ei saanud mingit abi.
Opereerida ei saanud, tervenemislootust polnud.
Nad käisid ühe jutlustaja juurest teise juurde
ja Jumal ei vastanud. Lõpuks tüdruk suri.
Tal oli kaks valikut. Keerata selg Jumalale ja öelda:
"See ei toimi ja ma annan lihtsalt alla!"
Kuid ta otsustas siiski uskuda sellesse, mida Jumala Sõna ütleb.
Ta nägi Piiblis, et Jeesus tervendas kõik haiged.
Ta ütles: "Issand, kui soovid mind kasutada,
siis ma tahan teada, kuidas see päriselt toimib!"
Jumal on juhatanud ta suure saladuste varakambri ette,
kust ta on leidnud tarkust ja saanud arusaamist,
nii et tema teenistuse kaudu terveneb tänapäeval inimesi
lausa uskumatult rasketest haigustest.
Downi sündroomiga poiss tervenes kromosoomideni välja.
Oluline on püsivus ja ma tahan sind julgustada selles täna.
Olgu su probleem milline tahes, sa võid saavutada selles võidu!
Jumal tahab pöörata su mure, su valu, kannatuse ja su probleemi
jõuallikaks, mis võib olla õnnistuseks paljudele.
1 Moosese raamatus 32:26 on imetore kirjakoht Jaakobist,
kes maadleb ingliga.
Eesav on tulekul 300 mehega
ja Jaakob ei tea, kas ta plaanib teda ja ta peret ära tappa.
Väga raske olukord.
Jaakob on üksi ja palvetab. Ta muudkui palvetab.
"Siis heitles üks mees temaga, kuni hakkas koitma.
Aga kui see nägi, et ta ei saanud võimust tema üle,
siis ta lõi tema puusaliigest;
ja Jaakobi puusaliiges nihkus paigast, kui ta heitles temaga.
Ja mees ütles: Lase mind lahti, sest juba koidab!”
Aga tema vastas:
Ei ma lase sind mitte, kui sa mind ei õnnista!”
Mõnikord on olukord selline, et on vaja sellist suhtumist.
"Issand, ma ei jäta järele enne, kui see asi on lahenenud
ja päevakorrast maha võetud. Jeesuse nimel."
Palvetame nüüd.
Tänu, Taevaisa, et oled vägev ja soovid kindlasti aidata meid
kõigis meie raskustes ja probleemides.
Palume eriti nende eest meie seas, kes vajavad Sinult tarkust.
Issand, anna seda taevalikku tarkust ja arusaamist,
et rasked olukorrad võiksid pöörduda võiduks
ja Sina saaksid au
ning Sinu tarkuse kaudu saaksime meie võidu.
Tänu, Issand, et oled lubanud, et selles kõiges me saame võidu
ja täieliku võidu Sinu kaudu, kes Sa meid armastad!
Tänu, Issand, et sa aitad ja annad usku igale masendunule;
igaühele, kes on kaotanud lootuse ja on andmas alla.
Tänu, Issand, et Sa puudutad, julgustad ja tõstad just nüüd.
Annad usku ja lootust sellesse,
et see olukord saab muutuda ja see muutubki.
Kuulutan sulle: su olukord muutub Jeesuse nimel! Aamen.
Tänu teile kõigile toetuse ja eestpalvete eest!
Kui soovid olla osaline meie töös ja tegevuses,
võid minna netileheküljele www.kristillinenkoulu.org
Sealt saad lisainformatsiooni.
Kui soovid toetada saadet "Jumal kõneleb", siis tea,
et seda tehes toetad TV7 kanalit, mis muudkui levib
ja mille kaudu levib ka evangeelium väga paljudesse kodudesse.
Ka praegusel hetkel.
Sa võid toetada, helistades 900 1777 Kõne hind on 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud Jeesuse nimel!
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin